בעלה של השואלת מנהל קשר דרך האינטרנט עם אישה שמעולם לא פגש, אשר חיה מעבר לאוקיינוס. האם הוא "בוגד" באשתו? מאת הרבנית פייגה טוורסקי, אישה
כותבת אישה:
"לבעלי יש חברה וירטואלית, אתה הוא מקיים קשר קבוע דרך האינטרנט. בעיני זו הפרה של הקשר בינינו, אך הוא טוען שמדובר בידידות בלתי מזיקה היות ואותה אישה חיה בארץ אחרת ואין כל קשר פיזי ביניהם.
ההלכה אוסרת על יחסים אינטימיים גופניים בין בעל לאשתו, בסיטואציות בהן מצבם הרגשי אינו מתאים לכך. ישנם תשעה מצבים שבהם אסורה אינטימיות גופנית, וביניהם המצבים הבאים:
אם אחד מהם חושב על אדם אחר מהמין השני.
הרמב"ן, הפרשן הנודע בן המאה ה-12, במכתב לבנו ערב חתונתו, מדגיש את הפן הרגשי של האינטימיות, שבלעדיו, הוא קובע, יורד ערכה של הזוגיות האנושית, לדרגה של התנהגות חייתית.
כאשר עיקר הקשר הוא פיסי, הדבר מנוגד בתכלית הניגוד למושג האינטימיות העברי, הלוא הוא ה"ידיעה". ככתוב בפרשת בראשית: "והאדם ידע את חוה אשתו". הגדרת "הידיעה" מרחיבה את חווית המגורים המשותפים לכלל הבנת הרגשות, הדאגות, הפחדים, הספקות והרגישויות של בן/בת הזוג. הרמב"ן מציין שמקור ה"ידיעה" במשאב האנושי הנעלה ביותר, השכל.
המחשבות מולידות הן את רגשותינו המבוטאים במלים והן את התנהגותנו.
היכן נמצא האדם? שואלים מקורות חסידיים. לא בהכרח במקום בו הוא ניצב פיסית, אלא במקום אליו נושאות אותו מחשבותיו.
הסיפור הבא ממחיש את הרעיון. בסיומה של תפילת השבת, לחץ רב חסידי ידוע את ידו של אחד מחסידיו ובירך אותו בברכת "שלום עליכם", כאילו זה עתה שב ממרחקים. החסיד המופתע מחה, באומרו שלא נסע לשום מקום. הרב ענה לו, כי אמנם נכח פיסית במהלך התפילה, אך לבו ומחשבותיו היו בנסיעת העסקים שלו לאירופה; כעת מששבו מחשבותיו לכאן ועכשיו, הרב מקבל אותו בברכה.
לפיכך, אני ממליצה לבני הזוג לשוחח עם אדם בו הם בוטחים - מטפל זוגי או רב. כך תחסוך האישה מעצמה את המרירות והתבוסתנות ותתמקד בדרכים מעשיות לגשר על הפער שנוצר בקשר.
קשר ווירטואלי דרך האינטרנט מאפשר חשיפה לחלק קטן מאוד של האדם. כך נוצר רושם כוזב מחוץ להקשר החיים, בו מנותק האדם מחייו הממשיים. האדם נחשף בפני אדם אחר, ללא הבעיות, הלחצים והאתגרים שמרכיבים את חיי היום-יום שלו. אלו הם אותם חיי היום-יום שבני-זוגנו עדים להם, אלו שהופכים אותנו לבשר ודם בעיניהם. לא היה דבר מכל אלה בקשר אינטרנט זה. החיים האמיתיים לא נגעו במערכת יחסים זו. ככזאת היא נשארה בגדר אשליה בלבד.
יחד עם זאת, העובדה שהבעל יצר קשר שכזה מעידה שמשהו משמעותי נעדר מחיי הנישואין, לפיכך, באם ישכילו בני הזוג לנצל את "הנפילה" הזו כמנוף לחיזוק הקשר ע"י מילוי הצרכים ההדדיים תוך כדי טיפול והשקעה, ישנו סיכוי טוב שבמהרה ילחץ הבעל על מקש ה-"Delete" לידידתו הוירטואלית וישוב להתאחד עם אישתו הממשית.
חלי - ‏22/‏12/‏2013 16:30 1.